Bodega Fuchs | LekkeSlaap
Bodega Fuchs is 'n selfsorg-eenheid, 500 m vanaf die strand, in die kusdorp Struisbaai. Die eenheid is op die eienaar se perseel en sluit ontbyt in.
Die ateljeewoonstel beskik oor 'n kombuisie, slaaparea, sitkamertjie en 'n en-suite badkamer. Die kombuisie is met 'n yskassie, mikrogolfoond, eierkoker, broodrooster, Nespresso-koffiemasjien en tee- en koffiemaakgeriewe toegerus. Rook is in en om die eenheid verbode.
Daar is 'n ekstra lang koninggrootte-bed in die slaaparea. Die sitarea het 'n gemaklike rusbank en 'n etenstafel en die badkamer het 'n stort, wasbak en 'n toilet.
Die woonstel bied toegang tot die agtertuin met meubels, 'n vuurput en braaigeriewe. Gratis WiFi en veilige parkeerplek word voorsien. Die woonstel het 'n privaat ingang en daar parkeerplek. 'n Selfmaak-ontbyt bestaan uit eiers, brood, jogurt, muesli, vrugte, koffie en tee.
Die eenheid is baie privaat en veilige en het sy eie tuintjie.
Struisbaai is 'n bekoorlike vissersdorp in die Overberg in die Wes-Kaap. Gaste kan watersport soos kajakvaart en vlieërplankry geniet. Die Agulhas Nasionale Park, Spookdraai-voetslaanroete en Waenhuiskransgrot is ook naby.